Publication: Magyar Közlöny
Issue: MK-2010-200 (Year: 2010, Number: 200)
Era: contemporary
Section: (1) A légiközlekedésrõl szóló 1995. évi XCVII. törvény (a továbbiakban: Lt.) 2. § (1) bekezdés m) pontjának helyébe
Paragraph Index: 1742

(3) Az Lt. 67. § (6) bekezdés helyébe a következõ rendelkezés lép: „(6) A légiközlekedés védelme érdekében a kormány által rendeletben meghatározott repülõtér, a léginavigációs szolgálatot ellátó szervezet, valamint a légijármû karbantartó és javító szervezet létesítményeinek nyilvánosság számára hozzá nem férhetõ zárt területére – kivéve a repülõtér esetében az utasra a polgári légiközlekedés védelmének szabályairól és a Légiközlekedés Védelmi Bizottság jogkörérõl, feladatairól és mûködésének rendjérõl szóló kormányrendeletben meghatározott feltételek teljesülésének eseteit – belépõ személy sikeres védelmi háttérellenõrzést követõen vagy sikeres védelmi háttérellenõrzésen átesett személy kíséretével léphet be. A földi kiszolgálási tevékenységet végzõ gazdálkodó szervezet, meghatalmazott ügynök, ismert szállító, listás szállító, biztonsági vállalkozás, fedélzeti ellátmány meghatalmazott beszállítója, fedélzeti ellátmány ismert beszállítója, repülõtéri készlet ismert beszállítója által légiközlekedés-védelmi ellenõrzést végzõ személy csak sikeres védelmi háttérellenõrzés után végezhet légiközlekedés-védelmi ellenõrzõ tevékenységet. A védelmi háttérellenõrzés a belépésre jogosultság fennállása, illetve a védelmi ellenõrzõ tevékenység végzésének idõtartama alatt megismételhetõ.”

Source: https://magyarkozlony.hu/hivatalos-lapok/fb18f63a37d277b7ee5af10775b9b215f80000d3/dokumentumok/09406ae5fb3498365c4a3fd50f9af7c4733b5654/letoltes